בשנה שעברה משתתפים באירוע פיתחו מערכת ניווט מבוססת נתוני פשיעה, כלי לזיהוי בני נוער בסיכון ואפליקציה שמוצאת את הכלב שהכי דומה לך. האירוע מוצע בחינם ומותנה בהרשמה בלבד
הכתבה בחסות

כ-250 חובבי דאטה צפויים להשתתף ב-21 עד ה-23 בספטמבר בהאקתון DataHack-2016. האירוע צפוי להמשך 48 שעות, ובמהלכו מתכנתים, חוקרים, data scientists ומעצבים ישלבו ידיים כדי לפתור בעיות שקשורות ל-machine learning, סטטיסטיקה ועיבוד נתונים בכלל.
האירוע מתקיים בשנה השניה ברציפות כאשר בשנה שעברה המשתתפים פיתחו מערכת ניווט שלוקחת בחשבון נתוני פשיעה באיזור ומנווטט את האדם דרך איזורים שנחשבים בטוחים יותר, מערכת שעוזרת לזהות בני נוער בסיכון בפורומים של הקהילה הגאה, ושאזאם לספרים. במקביל עבדו משתתפים גם על פרויקטים הומוריסטיים יותר כמו אפליקציה שמתאימה לאדם את הכלב שהכי דומה לו ואתר שממליץ איזה אוכל מתאים לנשנוש עם סרט מסוים. הפרויקט הזוכה התקבל לתוכנית האקסלרטור של סיפתח.
את ההאקתון מארגנים קבוצת סטודנטים לתארים מתקדמים במדעי המחשב מהאוניברסיטה העברית בשיתוף פעולה עם מעצבים מבצלאל ושותפים לו בית הספר למדעי המחשב של האוניברסיטה העברית ע”ש רחל וסלים בנין, הסדנא לידע ציבורי, הרשות לפיתוח ירושלים, עיריית ירושלים וגיקטיים. הוא זוכה לחסות מחברות מובילות בתעשיה בהן PayPal, Windward, Wix, Final, Intel ועוד.
המשתתפים באירוע יזכו ליעוץ ממנטורים מובילים מהתעשייה והאקדמיה, הרצאות טכניות שונות שפתוחות גם לקהל הרחב, שיעורי יוגה, אוכל ומקום לינה. במקביל, במטרה לעודד אנשים מתחילים בתחום נפתח השנה באירוע מסלול מחוץ לתחרות שיכלול סדנאות, ליווי צמוד של מנטורים ואווירה תומכת שתאפשר התנסות ראשונה במגוון טכנולוגיות.
DataHack מתרחש במרכז לעיצוב ומדיה בבית הנסן שבירושלים, החל מיום רביעי ה-21.9 אחרי הצהריים ועד צהרי יום שישי ה-23.9. ההשתתפות אינה כרוכה בתשלום וההרשמה – שנסגרת ביום חמישי ה-8.9 – פתוחה לכולם.
מידע נוסף וטופס הרשמה ניתן למצוא באתר האירוע
בשנה שעברה משתתפים באירוע פיתחו מערכת ניווט מבוססת נתוני פשיעה, כלי לזיהוי בני נוער בסיכון ואפליקציה שמוצאת את הכלב שהכי דומה לך. האירוע מוצע בחינם ומותנה בהרשמה בלבד